
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Par finansējuma piešķiršanu Rīgas Tehniskajai universitātei aizsardzības inovāciju pasākuma rīkošanai 2025. gadā" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Likuma “Par valsts budžetu 2025. gadam un budžeta ietvaru 2025., 2026. un 2027. gadam” 48. pants paredz, ka Aizsardzības ministrija (turpmāk – AM) budžeta ietvaros sadarbībai ar starptautiskajām un nevalstiskajām organizācijām nepieciešamo finansējumu un tā izlietojumu, nodrošinot iesaisti starptautiskās un nacionālās drošības stiprināšanā, nosaka Ministru kabinets.

Saskaņā ar Aizsardzības industrijas likuma 5. panta otrās daļas 4. punktu noturīgas aizsardzības industriālās un tehnoloģiskās bāzes attīstības atbalsta nodrošināšanai AM var ieviest, organizēt, finansēt un atbalstīt aizsardzības inovāciju pasākumus.

Ministru kabineta 2003. gada 29. aprīļa noteikumu Nr. 236 “Aizsardzības ministrijas nolikums” 5.15. apakšpunkta trešā daļa nosaka, ka Aizsardzības ministrija nodrošina normatīvo aktu izstrādi, kā arī valsts politikas ietvaros identificēto atbalsta virzienu īstenošanu nacionālās aizsardzības un drošības industrijas jomā.
 
1.2. Mērķis
Mērķa apraksts
Rīkojuma projekta mērķis ir piešķirt Rīgas Tehniskajai universitātei (turpmāk - RTU) finansējumu 15 000 euro apmērā, lai Rēzeknē, Rēzeknes Tehnoloģiju akadēmijā no 2025. gada 9. līdz 11. maijam organizētu aizsardzības inovāciju pasākuma jeb aizsardzības industrijas hakatona norisi.
 
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
AM atbilstoši “Aizsardzības industrijas un inovāciju atbalsta stratēģijai 2025.-2036. gadam”, kas paredz būtiski stiprināt vietējo militāro industriju un inovāciju attīstības kapacitāti, 2025. gadā plānots finansējums aizsardzības inovāciju pasākumam – hakatonam. Vienlaikus 2024. gada izskaņā RTU uzrunāja AM par potenciālu kopīga aizsardzības hakatona organizēšanu, startējot Eiropas Komisijas Aizsardzības inovāciju shēmas (EUDIS) konkursā, kurā ir iespējams saņemt līdzfinansējuma pasākuma norisei.

EUDIS hakatona honkurss norisinājās no 2024. gada 4. decembra līdz 2025. gada 26. janvārim, kas bija paredzēts, lai izvēlētos “EUDIS DEFENCE HACKATHON 2025” nacionālos organizētājus, kam Eiropas Komisija konkursa nodrošinātu līdzfinansējumu 24 000 EUR apmērā. AM sniedza atbalstu RTU pieteikumu izstrādē, lai piedalītos konkursā, un š.g. janvārī pieteikums tika oficiāli iesniegts EUDIS konkursa organizatoriem. Eiropas Komisija 2025. gada februāra sākumā pēc konkursā saņemto pieteikumu izvērtēšanas paziņoja, ka Latvija būs viena no astoņām hakatona organizētājvalstīm un saņems atbalstu aizsardzības hakatona organizēšanai.

Saskaņā ar RTU izstrādāto plānu, aizsardzības hakatons tiks organizēts Rēzeknē, Rēzeknes Tehnoloģiju akadēmijā. Pasākumā piedalīsies ap 100 dalībnieku no Latvijas un Baltijas valstīm un inovāciju procesu atbalstīs 20 mentori, tostarp, no Nacionālajiem bruņotajiem spēkiem, kas nodrošinās starpdisciplināru atbalstu problēmu risināšanā. Hakatona risināmās prioritātes atbilstoši Eiropas Komisijas uzstādījumam būs: 1) taktiskās novērošanas sistēmas; 2) rentabli kaujas aizsarglīdzekļi; 3) uzlabota militārā medicīniskā palīdzība. Uzvarētāju komandas iegūs naudas balvas no kopējā balvu fonda, piekļuvi ekskluzīvām mentoringa un kontaktu veidošanas iespējām ar nozares līderiem un aizsardzības ekspertiem. Tāpat uzvarētājiem būs iespēja tālāk attīstīt savas idejas reālos prototipos un produktos, dibinot jaunuzņēmumus un izmantojot, piemēram, AM granta projektu konkursu inovatīvu militāra vai divējāda lietojuma produktu attīstības atbalstam vai citas atbalsta programmas.

Hakatona organizēšanu atbalsta Eiropas Komisija un arī citas nozīmīgas institūcijas un uzņēmumi, piemēram, Iekšlietu ministrija, Valsts robežsardze, SIA Latvijas Mobilais Telefons, SIA BELSS, Unilab, Manabalss.lv, Latgales plānošanas reģions, Latgales speciālā ekonomiskā zona un citi Latvijas un Latgales reģiona nozīmīgākie uzņēmumi un aizsardzības nozares pārstāvji,

Pasākuma organizēšanai nepieciešams piešķirt papildus finansējumu 15 000 euro apmērā, ko AM jau sākotnēji ir indikatīvi paredzējusi atbilstoši 2025. gada finanšu budžeta ietvaram.

Jāatzīmē RTU līdzšinējā sadarbība ar AM dažādu aizsardzības inovāciju pasākumu organizēšanā un norisē. Veiksmīgi aizvadīti jau šādi inovāciju pasākumi – "Aizsardzības industrijas hakatons “Garage48 Defence Makeathon 2020”", “Defence Makeathon Riga 2022”; “Droni Ukrainai” (2024. gads). Turklāt, ņemot vērā, ka Eiropas Komisija ir paudusi atbalstu hakatona organizēšanai, nav šaubu par RTU atbilstību aizsardzības hakatona organizēšanai. Arī šī gada 28. maijā AM sadarbībā ar RTU organizēs starptautiska līmeņa aizsardzības inovāciju samitu “Drone Summit 2025”.

 
Problēmas un risinājumi
Problēmas apraksts
AM augstvērtīgu inovāciju pasākumu organizēšanai ir identificējusi šādus izaicinājumus:
1) AM un NBS rīcībā nav piemērotu pasākuma organizēšanas vietu, kur var nodrošināt liela skaita ar NBS tieši nesaistītu personu uzturēšanos, vienlaicīgi neapdraudot aizsardzības nozares ietvaros pastāvošās fiziskās un informācijas aprites drošības prasības;
2) Aizsardzības nozares rīcībā nav šāda pasākuma norisei nepieciešamo materiāltehnisko līdzekļu (izejmateriāli, darba stacijas, speciālas industriālās prototipēšanas/ražošanas iekārtas un aprīkojums), kuru iegādes izmaksas daudzkārt nepārsniegtu rīkojuma projekta ietvaros RTU piešķirto līdzekļu apjomu;

Savukārt RTU iezīmētā infrastruktūra Rēzeknē ir piemērota specifiski šādu pasākumu organizēšanai un ietver atbilstoši aprīkotas dalībnieku pulcēšanās telpas, darba telpas, kā arī telpas pasākuma dalībnieku izmitināšanai (daļai dalībnieku, jo tiks nodrošināta arī viesnīca) un ēdināšanai. Tāpat Rēzeknes Tehnoloģiju akadēmijas rīcībā jau šobrīd ir visi hakatona norisei nepieciešamie materiāltehniskie līdzekļi, kas paredzēti izmantošanai arī ar aizsardzības nozari nesaistītu pasākumu nodrošināšanai.
 
Risinājuma apraksts
Ņemot vērā to, ka RTU - Rēzeknes Tehnoloģiju akadēmijai jau šobrīd ir visas nepieciešamās zināšanas, pieredze un materiāltehniskais nodrošinājums pasākuma organizēšanai, AM uzskata, ka finansējuma piešķiršana RTU pasākuma organizēšanai ir saimnieciski izdevīgākais risinājums. 

Apstiprinot rīkojuma projektu, AM piešķirtu RTU finanšu līdzekļus 15 000 euro apmērā, lai līdzfinansētu aizsardzības un drošības inovāciju pasākuma jeb aizsardzības industrijas hakatona norisi Rēzeknē, Rēzeknes Tehnoloģiju akadēmijā.
 
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Jā
Apraksts
Aizsardzības nozares rīcībā nav šāda pasākuma norisei nepieciešamo materiāltehnisko līdzekļu (izejmateriāli, darba stacijas, speciālas industriālās prototipēšanas/ražošanas iekārtas un aprīkojums), kuru iegādes izmaksas daudzkārt nepārsniegtu rīkojuma projekta ietvaros RTU piešķirto līdzekļu apjomu. Savukārt RTU rīcībā ir nepieciešamais nodrošinājums šāda veida pasākuma rīkošanai.
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
Rīkojuma projekta izpilde tiks nodrošināta no Aizsardzības ministrijai 2025.gadā piešķirtajiem valsts budžeta līdzekļiem  budžeta apakšprogrammas 22.12.00 “Nacionālo bruņoto spēku uzturēšana” ietvaros.
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
Rīkojuma projekta izpilde tiks nodrošināta no Aizsardzības ministrijai 2025.gadā piešķirtajiem valsts budžeta līdzekļiem  budžeta apakšprogrammas 22.12.00 “Nacionālo bruņoto spēku uzturēšana” ietvaros, nepieciešamības gadījumā veicot finansējuma grozījumus ekonomiskās klasifikācijas kodu griezumā.
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Nē
6.1. Projekta izstrādē iesaistītās institūcijas
Valsts un pašvaldību institūcijas
Nē
Nevalstiskās organizācijas
Nē
Cits
Nē
6.2. Sabiedrības līdzdalības organizēšanas veidi
6.3. Sabiedrības līdzdalības rezultāti
-
6.4. Cita informācija
Cita informācija
-
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Aizsardzības ministrija
Rīgas Tehniskā universitāte
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Nē
	-

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Nē
	-


7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
Rīkojuma projekta izpilde tiks nodrošināta Aizsardzības ministrijas piešķirto valsts budžeta līdzekļu ietvaros no 2025. gada valsts budžeta apakšprogrammas 22.12.00 “Nacionālo bruņoto spēku uzturēšana”.

